Rio de Žaneiro–Niterojaus tiltas

Rio de Žaneiro–Niterojaus tiltas (), oficialiai Prezidento Kostos i Silvos tiltas (Ponte Presidente Costa e Silva) – sijinis tiltas Brazilijoje, Rio de Žaneiro valstijoje, driekiasi per Gvanabaros įlanką tarp Rio de Žaneiro ir Niterojaus miestų.Rio–Niterói Bridge : Rio de Janeiro: The economy, Encyclopaedia Britannica Tai ilgiausias tiltas Lotynų Amerikoje (neskaitant Limos metro viaduko).


Tiltas ar tunelis per Gvanabaros įlanką planuotas nuo seno, nes anksčiau tarp Rio de Žaneiro ir Niterojaus tekdavo daryti 100 km lankstą per Mažės miestą. 1963 m. pradėti tilto projektavimo darbai, 1968 m. prezidentas Arturas da Kosta i Silva pasirašė dekretą dėl tilto statybų, o pačios statybos vyko 1969–1974 m.Como foi construída a ponte Rio-Niterói?, SUPER interesante Darbus vykdė Brazilijos konsorciumas „Camargo Correa“ bei Britanijos bendrovės „Cleveland Bridge & Engineering Company“ ir „Redpath Dorman Long“.

Tilto ilgis 13,29 km (iš jų 8,8 km virš vandens), plotis 27 m, centrinė dalis iškilusi virš vandens 72 m, kad netrukdytų laivybai. Tiltas patenka į greitkelio BR-101 (Torusas–San Žozė do Nortė) trasą.Rio–Niterói Bridge , RedUper

 Šaltiniai 

Kategorija:Brazilijos tiltai
Kategorija:Sijiniai tiltai
Kategorija:Rio de Žaneiro statiniai